Robota veturilo sur Marso fotis sin mem
#000001
Curiosity (esperante scivolemo; kuriozaĵo) estas aŭtomata robota veturilo kiu esploras la krateron Gale en Marso.
Ĝi apartenas al la misio Marsa Scienca Laboratorio (MSL) de NASA.
#000003
La robota veturilo estis lanĉita el Cap Canaveral la 26-an de novembro 2011 kaj sukcese surmarsiĝis la 6-an de aŭgusto 2012.
#000004
Ĝi celas esplori la marsan klimaton kaj geologion kaj esplori ĉu sur Marso iam povis evolui vivo.
Ĝi ankaŭ servas al pretiĝado kaj mediscienco por estonta esplorado fare de homoj.
La veturilo estas trioble peza kaj duoble larĝa kompare kun la veturiloj de antaŭaj misioj.
#000005
Dum sia esplora komisio, Curiosity analizis dekojn da specimenoj el Marsaj rokoj kaj grundo.
Entute la daŭro de la misio estis 1 Marsa jaro, kiu egalas al 1,88 Teraj jaroj (687 Teraj tagnoktoj).
Tamen en Decembro 2012, NASA decidis forigi la limdaton de la misio, kaj plu uzi la roboton ĝis kiam ĝi ne plu estas science utila.
#000006
La lasta foto de Marso estis farita la 26-an de februaro de tiu-ĉi jaro.
La marsa veturilo "Scivolemo" en tiu tempo pretiĝis al konkeri rokan pinton, kiu nomiĝas Greenheugh Pedimet.
La supreniron la robota veturilo sukcesis fini la 6-an de marto.
Dum la veturado ĝi kliniĝis je 31 gradoj, tio estas nova maksimumo atingata dum tiu misio sur la Ruĝa planedo.
Tamen la "scivolema" veturilo estis konstruita por deklivo ĝis 45 gradoj.
Ĝian moviĝon sur la Marso pilotas la teamo el NASA Jet Propulsion Laboratory en suda Kalifornio, kiu stiras ĝin, por ke ĝi ne renversiĝu aŭ alie ne suferu damaĝon.
#000007
La farita foto fakte estas 360 grada panoramo, kunmetiita el 86 apartaj fotoj senditaj en la Tero.
Tiujn-ĉi fotojn la robota veturilo faras helpe de kamerao instalita sur la brako de la roboto.
#000008